Diari Oficial de la Generalitat Valenciana


Sumari del DOGV 6896, del 06-11-2012 (2012/10002)

ORDE 10/2012, de 26 d'octubre, de la Conselleria de Governació, per la qual modifica l'Orde 6/2012, de 31 de maig, de la Conselleria de Governació.
---------------------------------------------------------------------------------------------------------------------------------------------------

### Dades del document

Número de DOGV
:   6896

Data del DOGV
:   06-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10953


Data del document
:   26-10-2012

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 10/2012, de 26 d'octubre, de la Conselleria de Governació, per la qual modifica l'Orde 6/2012, de 31 de maig, de la Conselleria de Governació. [2012/10844]  
Per mitjà de l'Orde 5/2012, de 20 d'abril, de la Conselleria de Governació, es van convocar ajudes públiques destinades als ajuntaments de la Comunitat Valenciana per a l'homogeneïtzació dels cossos de Policia Local en matèria de mitjans tècnics i inversions durant l'exercici 2012 (DOCV núm. 6761 de 25.04.2012), l'import global màxim la línia de subvenció T7263000 de les quals era de 145.600?.  
  
Per mitjà de l'Orde 6/2012, de 31 de maig, de la Conselleria de Governació, es va minorar en 43.676,52 euros l'import global màxim dels crèdits previst la mencionada Orde 5/2012, de 20 d'abril, de la Conselleria de Governació, a fi d'adequar l'import de la de la línia de subvenció T7263000 a l'Acord del Consell de la Generalitat de 27 d'abril de 2012 que regula mesures de contenció del gasto públic per a l'exercici 2012.  
El 13 de juliol de 2012, el Consell de Ministres aprova el Reial Decret Llei 20/2012, BOE 168 de 14 de juliol de 2012, de mesures per a garantir l'estabilitat pressupostària i de foment de la competitivitat, entre les mesures del qual figura la modificació del tipus de l'IVA a aplicar a partir del dia 1 de setembre de 2012. El tipus fixat aplicable als productes que se subvencionen per mitjà de l'Orde 5/2012, de 20 d'abril, de la Conselleria de Governació, és del 21% segons fixa l'article 23 del Reial Decret Llei 20/2012 que modifica l'article 90 de la Llei 37/1992, de 28 de desembre, de l'Impost sobre el Valor Afegit, enfront del tipus vigent en la data de la publicació de l'Orde 5/2012, de 20 d'abril, que era del 18%.  
Per això, fent ús de les atribucions que em conferixen l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat i del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació,  
  
ORDENE  
  
Incrementar en 2.515,96 euros l'import global màxim previst en l'Orde 6/2012, de 31 de maig, de la Conselleria de Governació en relació amb la línia T7263000, de l'aplicació pressupostària 61.69.41.454.36.9 corresponent al Pressupost de la Generalitat per a l'exercici 2012.  
  
  
DISPOSICIÓ FINAL  
  
Esta orde produirà efectes l'endemà de la seua publicació en el Diari Oficial de la Comunitat Valenciana.  
  
València, 26 d'octubre de 2012.- El conseller de Governació: Serafín Castellano Gómez.